LidanRubinov/Halacha-QA huggingface dataset:
שאלה: יולדת בשבת: האם מותר לבעל להסיע את אשתו לבית היולדות בשבת? מה המגבלות הכרוכות בנסיעה זו (כגון כיבוי המנוע של המכונית כאשר מגיעים לבית החולים)?
תשובה: באופן כללי אם יכול להיות סמוך לביה"ח בשבת או לקחת נהג גוי עדיף. במדה ואי אפשר יש המעדיפים להזמין אמסבולנס כיון שהוא יכול גם לחזור למקומו, ואם הבעל צריך לקחת את האשה יש שייעצו להאט כמה מטרים לפני מקום החניה ולכבות בשינוי את המנוע ע"י שמרים את הרגל מעל המצמד, והרכב מעצמו יתקדם את מס' המטרים האחרונים עד מקום החניה, ואז יכול להשתמש בבלם לעצירה. כל זאת מדובר שהדבר לא גורם לעיכובים מיוחדים בזמן. בספר שמירת שבת כהלכתה בפרקים לט-מ מרחיב בכל סוגי המקרים. הרב חיים כץ.
שאלה: למה אני אשם בחטא אדם הראשון?: כשאדם הראשון חטא הוא קיבל עונש שנשמשך כל הדורות. למה אנו, אחרי הרבה כל כך שנים צריכים לסבול בגלל אותו חטא? שהקב"ה יתן רק לו את העונש!
תשובה: כולנו בני האדם הראשון, וחטאו פגם אותו, ואנו ירשנו את אותו הפגם. האדם יכול להוליד רק את מה שיש בו, ועל כן ירשנו את החסרון שנוצר על ידי חטאו, והתפקיד של כל הדורות הוא לתקון את החסרון שנגרם על ידי החטא. כלומר, אין זה עונש. אך ההסבר היותר עמוק הוא שכך נברא העולם לכתחילה באופן בלתי שלם, ותפקיד בני האדם להשלים את העולם על ידי מעשיהם הטובים עד שהעולם יגיע לשלמותו.
שאלה: שתייה לאחר קידוש: האם מותר לשתות מים או מיץ מיד לאחר שתית יין מהקידוש עוד לפני נטילת ידיים והאם צריך לברך על כך לפני ואחרי?
תשובה: מותר לשתות שאר משקין לאחר הקידוש בלא ברכה, וכדי לא להיכנס למחלוקת הפוסקים צריך שיהיו מונחים לפניו בשעת הברכה וגם שיהיה דעתו עליהם וישתה גם מכוס הקידוש מלא לוגמיו (משנב"ר סימן קעד סק"ג). הרב חיים כץ.
שאלה: ללמוד בהפטרה וברכותיה: האם מותר לי ללמוד, לא להקשיב וכדו' בעת קריאת ההפטרה? מה הדין בזמן ברכות ההפטרה?
תשובה: לעניין שמיעת קריאת התורה נחלקו הפוסקים, כמבואר בשו"ע או"ח קמו, ב. לדעת רוב הפוסקים צריך להקשיב לקריאת התורה. ויש אומרים שמי שהתחיל ללמוד לפני שהתחיל הקורא בקריאתו רשאי להמשיך. ויש אומרים שרק מי שתורתו אומנותו רשאי לעשות כן. ואם הוא קורא באותו זמן שנים מקרא ואחד תרגום, לדעת רוב הפוסקים מותר. ולכל הדעות אסור לדבר דברים בטלים באותו זמן. ונראה שכך הדין לגבי שמיעת ההפטרה וברכותיה, שלדעת רוב הפוסקים צריך להקשיב להפטרה ולברכותיה, ויש אומרים שמותר ללמוד באותו זמן. ונכון לנהוג כדעת רוב הפוסקים.
שאלה: הזרוע, הלחיים והקיבה של אישתו: האם ישראל שנשוי לבת כהן צריך לתת לכהן את הזרוע והלחיים והקיבה?
תשובה: כיוון שאין במתנה זו קדושה, ונאמר עליה "כהנים" סתם, הרי שגם בת כהן בכללם. ולכן מי שנשוי לבת כהן, אינו צריך לתת מתנות אלו, כיוון שהוא שותף עם אשתו, ולה מותר לקבלם. יותר מזה כתב בעל ערוך השולחן (יו"ד סא, לה) שאפשר לתת את המתנות הללו לכתחילה לישראל שנשוי לבת כהן. ואם הוא תלמיד חכם ולעומתו יש כהן שאינו תלמיד חכם, יש להעדיף ליתנם לישראל התלמיד חכם שנשוי לבת כהן. מתנות כהונה בשחיטת חו"ל. בימינו פטורים ממתנות כהונה?
שאלה: מתנות כהונה בשחיטת חו"ל.: האם צריך לתת זרוע לחיים וקיבה מבהמה שנשחטה בחוץ לארץ?
תשובה: נחלקו הפוסקים אם חייבים להפריש מתנות לכהן גם בחוץ לארץ. לדעת הרבה פוסקים דין המתנות שווה לתרומות ומעשרות, וכשם שאין מפרישים תרומות ומעשרות בחוץ לארץ, כך אין צריכים לתת מתנות בחוץ לארץ (רש"י, תוס', המאור, מהר"ם מרוטנבורג, רשב"א). אבל מפשט הגמרא וכן דעת כמה ראשונים, חייבים להפריש מתנות גם בחוץ לארץ. ולדעתם אין להשוות דין תרומות ומעשרות הנוגע לפירות הגדלים בקרקע שחיובם קשור בארץ, למתנות מבהמה שאינה גדלה בקרקע, לפיכך מצוותה בכל העולם (רמב"ם הל' בכורים ט, א). למעשה המנהג הרווח בחוץ לארץ שלא לתת המתנות לכהן (שו"ע סא, כא). ואע"פ כן היו מגדולי ישראל שהידרו במצווה ונתנו מתנות בחוץ לארץ, וכן נהג בעל תשובות חתם סופר (יו"ד שא). הכל נשאר במשפחה. בימינו פטורים ממתנות כהונה?
שאלה: מה עושים עם הצמר של הכבשים?: מי שמגדל כיום כבשים, האם חייב לקיים מצוות ראשית הגז?
תשובה: אין כיום הזדמנות טבעית לקיים את המצווה, מפני שצמרם של הכבשים הארץ ישראלים פשוט וגס, ואפשר לעשות ממנו חוטים עבים בלבד ואין לו כמעט ערך. יתר על כן בסוג כזה של צמר, מחיר הגזיזה גבוה ממחיר הצמר. לכן נוהגים היום לשלם כסף לגוזזים ובנוסף לכך לתת להם את הצמר בשכרם. במצב כזה, גם לכהן לא כדאי לטפל בצמר שיקבל. וכיוון שאין לצמר ערך, אין צורך ליתנו לכהן, שהרי מדובר במתנה של חולין שכל עניינה לתת רווח לכהן, ואם אין לכהן רווח, אין בכך חיוב. בנוסף לכך, כדי שלא להיכנס לבעיית הבכורות, נוהגים למכור את האוזניים או הוושט או איבר אחר של הכבשים לגוי, ועל ידי כך הוא נעשה שותף בבהמה והבכור הנולד לה אינו קדוש. ולעניין "ראשית הגז", אם הגוי שותף בבהמה, אין מצווה להפריש מצמרה לכהן. הרוצה להדר לקיים את המצווה, צריך לדאוג תחילה שהכבשים יהיו בבעלותו הבלעדית, ולאחר מכן לגוזזם בעצמו או על ידי שליח, ולהפריש מתוך הגיזה שיעור של מאתיים גרם, כדי שלאחר הניקוי ישאר משקל הצמר לפחות מאה גרם, ויתן את הגיזה לכהן. ואותה גיזה היא חולין, ורשאי הכהן לעשות בה מה שירצה. ואף שמסתבר שהכהן לא ישתמש בגיזת הצמר, כי אין לה ערך, מכל מקום המפריש קיים את המצווה.
שאלה: "לנגב חומוס" - ביזוי?: האם מותר להשתמש בלחם ככף, או שיש בזה ביזוי ללחם?
תשובה: אם בסוף יאכל את הלחם, מותר להשתמש בו ככף. ויש מדקדקים בכל פעם לאכול מעט מהלחם, שאז ודאי אין שום בזיון (ע' שו"ע או"ח קעא, ג).
שאלה: אותיות פסולות בהזמנות לחתונה: האם מותר לכתוב הזמנות לחתונה ובר מצווה בכתב סת"ם - כתב שכשר לספרי תורה תפילין ומזוזות?
תשובה: נחלקו בזה האחרונים, לדעת שו"ת רב פעלים ח"ד יו"ד לב, מפני קדושת הכתב אין להשתמש בו לצורך דברים שאינם קדושים. ולדעת הכתב סופר אבן העזר כב, אין בזה איסור. למעשה כיוון שחשש האיסור הוא מדברי חכמים הלכה כמיקל, והמחמיר תבא עליו ברכה.
שאלה: שיטה לנקום בכהן שאני מסוכסך איתו: האם מותר לישראל שיש לו כבשה לא למכור חלק ממנה לגוי כדי שתמליט בכור, ואח"כ יתנו לכהן, והכהן יצטרך לטפל בו עד שיפול בו מום? האם מותר לעשות זאת בכוונה כדי לנקום בכהן?
תשובה: אם הישראל עשה זאת בכוונה, אין הכהן חייב לקבל ממנו את הבכור (רמ"א יו"ד שו, ד).
שאלה: המתפלל מאחורי "תקע" אותי: כאשר סיימתי את תפילתי, אך לא פסעתי לאחור מכיון שישנו אדם מאחורי שמתפלל שמונה עשרה. האם מותר לי ללמוד, לשוחח עם חבר וכדו?
תשובה: ללמוד בלחש מותר. לשוחח אסור. וכך כתבתי בפניני הלכה תפילה יז, כ: "מי שאינו יכול לפסוע מפני המתפלל שאחריו, למרות שעדיין לא נפרד מהתפילה, רשאי לענות אמן ו"ברוך הוא וברוך שמו", ולומר את כל התפילות. ואם הגיעו לתחנון, רשאי להתיישב לאומרו, ובתנאי שלא ישב ממש מול פניו ואח"כ יעמוד שוב במקומו, וכשהמתפלל שאחריו יסיים את תפילתו, יפסע שלוש פסיעות לאחריו ויאמר "עושה " (מ"ב קכב, ד  וע' קד, ט. ועיין לעיל הלכה יג)".
שאלה: יום הכיפורים בהיריון: האם יש הקלות לגבי צום יום כיפור לאישה בהריון (ללא בעיה ספציפית)?
תשובה: אשה בריאה מעוברת חייבת לצום באופן רגיל. מומלץ שלא תלך לביהכנ"ס לפחות לא בשעות החום. שתתפלל בבית במקום מוצל וממוזג. שתשתה הרבה בערב יוהכ"פ, תימנע מאכילת דברים מלוחים ומתובלים ותרבה באכילת אבטיח ומלון. אם חלילה היא תרגיש הרעה משמעותית שלא כבצומות אחרים, עליה להפסיק את הצום ולאכול ולשתות לשיעורים (שתיה בכפית נחשבת לשתיה בשיעורים). האם לסמוך על רופא שאומר שאסור לצום? מה לעשות בחשש צירים מוקדמים?
שאלה: בליל י"ז בתמוז אנחנו אבלים?: מה דינו של ליל י"ז בתמוז? האם נוהגים בו כל מנהגי שלושת השבועות?
תשובה: לגבי ליל י"ז בתמוז דינו כדין כל שלושת השבועות, ולנוהגים שלא לישא אשה בכל שלושת השבועות, כבר בליל י"ז בתמוז אסור. וכ"כ החיד"א בשו"ת חיים שאל א, כד, עפ"י הרמב"ן. ואמנם באג"מ או"ח א, קסח, הקל בזה לעניין נישואין, וכן בח"ד קיב, ב, הקל לצורך גדול להסתפר בליל י"ז. אולם בציץ אליעזר י, כו, חלק עליו, שאפילו נישואין שהם מצווה אין לערוך מליל י"ז בתמוז, שכבר התחילו שלושת השבועות. וכך נראה. ועיין בפסקי תשובות תקנא, ז. אולם מצד הצום עצמו, כיום שאין אנו בתקופה של גזרות קשות, חובת הצום תלויה ברצון ישראל, ונהגו לצום רק ביום מעלות השחר, ולפני כן אין שום הגבלות של צום ושאר עינויים. האם מותר לחגוג בר מצווה בליל י"ז בתמוז?
שאלה: ניקוי חסה לאכילה: האם אחרי השריית החסה במים עם מלח ניתן לאכול אותה? האם צריך לבדוק ולשטוף עלה עלה? האם מותר להשרות כך בשבת?
תשובה: חסה רגילה טעונה בדיקה יסודית מול האור שאין בה חרקים ותולעים, לאחר שטיפה טובה במים וסבון. בשבת הבעיה היא ששטיפה בסבון עלולה להרוג את בעלי החיים שעליה. אך אם שטפו בסבון בערב שבת, הבדיקה בשבת מותרת. האם הניקוי במי מלח מועיל? האם להעדיף גידול אורגני?
שאלה: ללכת לפי רב מקל: אם בנושא מסוים לא קבעתי לעצמי רב ויש מחלוקת בפוסקים איך לנהוג, האם מותר לי לנהוג כשיטה המקילה?
תשובה: מותר לסמוך על פסיקת רב בר סמכא בנושא מסוים גם לקולא. אולם לא כשיטה, שסומכים עליו רק לקולא בנושאים רבים וכשהוא מחמיר מחפשים רב אחר. עשה לך רב!
שאלה: שער הייחוד בחובות הלבבות: האם מותר ללמוד את שער היחוד בספר חובות הלבבות?
תשובה: אחרי שלומדים את ספר הכוזרי אפשר ללמוד את שער היחוד של חובת הלבבות, עם הדרכה נכונה שהאמונה אינה זקוקה להוכחות שכליות והיא גבוהה מהם
שאלה: תרמוס בשבת: האם תרמוס נחשב ככלי ראשון (שהרי המים שנמזגו לתוכו היו רותחים והחום נשמר) או שהוא נחשב ככלי שני?
תשובה: תרמוס נחשב ככלי שני כי רק כלי שעומד או עמד על האש נחשב ככלי ראשון. הרב רואי מרגלית.
שאלה: שירי קודש במנגינות שירי חול: האם מותר לשיר שירי קודש במנגינות של שירי חול או של שירים אסורים?
תשובה: כל מנגינה צריכה להביע גם רגש רוחני של חרדת קודש, ולכן אני לא חושב שמנגינה שהגיעה מהגויים יכולה להתאים לקדושת התפילה, אך מעיקר הדין אין בכך איסור.
שאלה: קשירת הקצה של הציצית: יש כאלה שאומרים שכדאי לקשור את הקצה של הציצית כדי שלא תיפרם. לעומתם אמרו לי שיש בכך משום "תעשה ולא מן העשוי". מה ההלכה לאשכנזים וספרדים? אם קיבלתי ציצית כזאת, אני חייב לפרום את הקשר? האם כאשר הציצית מתחילה להיפרם ניתן לקשור אותה?
תשובה: מכיוון שהקשר נמצא בכל חוט בפני עצמו, ותפקידו הוא רק למנוע את פרימת החוטים אין בכך "תעשה ולא מן העשוי", וכן אין בכך משום הוספת קשרים על מה שציוונו רבותינו. לפיכך אין בעיה לקשור קשרים כאלו, הן לאשכנזים והן לספרדים.
שאלה: סחר מכר במצוות: אני מוכר תשמישי קדושה. קרה שלקוח מסר לבדיקה תפילין קטנות שהתבררו כפסולות. כשחזר לקחתן טען שלא אלו התפילין שלו והוא מסר תפילין גדולות ומהודרות. האם אני יכול לתת לו תפילין חדשות מהודרות ולהחתים אותו על שטר שבמידה שהוא מסר מהודרות (כטענתו) אלו יהיו תמורתם ובמידה שמסר קטנות אזי כל הזכויות שיעשו בתפילין יזקפו לזכותי?
תשובה: אין אפשרות לעשות סחר מכר בשכר מצוות, חוץ משותפות בלימוד תורה כעין זו של יששכר וזבולון.
שאלה: על כל טעות צריך לחזור?: אני יודע שאם אדם טעה בתפילה הוא צריך לחזור על זה תוך כדי דיבור. מה קורה אם עבר זמן תוך כדי דיבור?
תשובה: לא על כל טעות צריך לחזור. רק טעות שההלכה קבעה שהיא כזאת ואי אפשר לתקן תוך כדי דבור. במקרה כזה צריך להתפלל מחדש אלא שבשלוש הברכות הראשונות חוזר לראש התפילה ובברכות אמצעיות אם אפשר לתקן בשומע תפילה אינו חוזר ואם אי אפשר או שלא תיקן בשומע תפילה חוזר לאותה ברכה.
שאלה: הפסקה לשירים בקדושה: לפעמים במוסף של שבת אורך הקדושה שכוללת שירים ומנגינות עד כדי כך שאפשר להתחיל את התפילה מחדש ולסיים אותה. מה קורה אם אני באמצע תפילת העמידה? האם אני צריך לחזור מהתחלה או לא?
תשובה: לפי ההלכה מי שהפסיק הפסקה ארוכה - אם היה אנוס אינו חוזר, אם הפסיק מרצון - חוזר. לכאורה במקרה שלך הוא אנוס, אולם אם הוא ידע שהחזן מאריך כל כך ובכל זאת התפלל אתו ייתכן שאינו אנוס. ומכאן מודעה רבה לחזנים שאריכותם וכפל המלים שלהם עלול לפסול את כל תפילתם.
שאלה: משחקי מחשב - שאלת ההורים: אנו הורים לילד בן 12 הלומד במוסד תורני לאומי. בבית ספרו יש ילדים המשחקים במשחקי מחשב. אנו כהורים לא מסכימים שבנינו ישחק במשחקים אלו הנראים תמימים. בנינו ממורמר מכך שחבריו משחקים במשחקים אלו ואילו לו איננו מרשים לשחק. היינו מעונינים לדעת את דעת הרב בנושא ואם אפשר תשובה שהילד בעצמו יוכל לקרוא.
תשובה: אפשר להרשות לילד לשחק במשחקי מחשב בתנאי שמגבילים את הזמן ולא מתמכרים למשחקים, כמובן מדובר במשחקים צנועים. אין המשחק במחשב שונה ממשחקים אחרים שנערים משחקים בגיל זה.
שאלה: משחקי מחשב - שאלת הילד: אני ילד בן 12.5 ההורים שלי הרשו לי לשאול שאלה באינטרנט. 1. האם מותר לשחק במשחקי מחשב ואם כן איזה? בתור דתי לאומי. 2. האם מותר לי שיהיה אימייל אני אתכתב רק עם חברים שלי מהכיתה מבלי שאני יראה דברים באינטרנט?
תשובה: 1.מותר לשחק במשחקי מחשב אבל לזמן מוגבל ביום חצי שעה בערך. 2.אם האינטרנט מסונן ואי אפשר לגלוש בו לאתרים לא טובים אין מניעה להשתמש בו באיימייל להתכתבות חיובית ובכלל אין להחזיק בבית אינטרנט שאפשר לגלוש בו לאתרים אסורים.
שאלה: שביתת רעב: ביום ראשון ח בתמוז יתקיים אוהל מחאה ושביתת רעב למען שחרור אחינו יונתן פולארד. האם מותר לשבות רעב על פי ההלכה?
תשובה: אם שביתת רעב יכולה לעזור מותר לשבות רעב כל עוד אין סכנה לבריאות, אך להכנס לסכנה אסור.
שאלה: בנות בפינוי מאחזים : האם יש חובה גם על בנות לבוא לפינוי מאחזים, שהרי יכולים חיילים בנים לפנותן ואף להרביץ להם, ומתערבת פה בעיית איסור נגיעה?
תשובה: אני חושב שבאופן כללי, גם בנות צריכות להגיע לפינוי מאחזים, אך בת שיש לה בעיה אישית עם הענין צריכה ללכת למורה הוראה שמכיר אותה. להמשך בירור דעת הרב בנושא זה. להרחבה בדעת הרב בנושא פינוי יישובים. מה עוד ניתן (היה) לעשות למניעת הגירוש?
שאלה: רשות מאמא לזמן בסעודה: האם כאשר נמצאים בבית האם, החותנת או הסבתא, על המזמן לומר "ברשות אימי מורתי" או "ברשות בעלת הבית" או שאין מזכירים נשים בזימון?
תשובה: נשים מזמנות לעצמן. אך כאשר הן מברכות יחד עם גברים אינן בכלל הזמון ולכן אין צורך להזכירן.
שאלה: קדיש על סבא חילוני: האם נכד שהוריו בחיים ואינם שומרים מצוות חייב או רשאי לומר קדיש על סבו שנפטר? האם הוא חייב לבקש רשות מהוריו לומר קדיש? האם בימינו, למנהג האשכנזים, יש לומר קדיש 12 חודשים אחר מתים שבחייהם היו ידועים כפורקי עול הדת?
תשובה: נוהגים שלא לומר קדיש על הסבא בעוד ההורים בחיים בלא לבקש רשותם. אולם יש לשאול באופן כזה שיתנו לו רשות, ואף ישמחו על כך שהוא אומר קדיש על הסבא. אם ידוע שהסבא רשע, אומרים עליו קדיש שנים עשר חודשים. אבל אם אפשר לדון אותו לכף זכות, שאולי לא הבין את משמעות האמונה והתורה, ועל כן לא שמר מצוות. ומצדדים אחרים היה איש טוב, ועזר לבריות. אזי אין להחשיב אותו כרשע. ואומרים עליו קדיש אחד עשר חודשים. ובחודש השנים עשר למנהג אשכנז אין אומרים כלל קדיש. ולמנהג ספרדים אין אומרים בשבוע הראשון של החודש השנים עשר קדיש, ואח"כ ממשיכים לומר קדיש עד סוף החודש.
שאלה: רחיצה בתשעה באב לפני עלייה להר: איך אפשר לעלות להר הבית בט באב, הרי בט באב יש איסור סיכה ולפני הטבילה חייבים להתרחץ כדי להוריד את החציצות? האם בכלל מותר לטבול בצום שיש בו איסור סיכה?
תשובה: לא חייבים לטבול באותו יום שעולים להר הבית אלא אפשר לטבול יום לפני ואז אפשר להגיע להר הבית כאבלים, אך טהורים. האם מותר להסתובב עם בגדי שבת בהר הבית בזמן האבילות?
שאלה: מטבח יד שנייה מחילוני: רכשנו דירה יד שניה מיהודים שאינם שומרי מצוות. השיש במטבח עשוי גרניט. איך מכשירים אותו? איך מכשירים אותו לכבוד פסח?
תשובה: יש לנו כלל שאומר "כבולעו, כך פולטו" - באותה מידה שנקלט האוכל האסור, באותה צורה הוא נפלט. ומכיוון שלא מבשלים על השיש, אלא מניחים עליו סירים רותחים (או שנשפך עליו אוכל רותח), לכן כדי להכשירו, צריך לערות עליו מים רותחים (ישר בעת שיא הרתיחה). ובאותו האופן מכשירים שיש לפני פסח.
שאלה: הגורם למות חבירו - פטור?: במשנה במסכת סנהדרין פרק ט נאמר כי: "דחפו לתוך המים או לתוך האור ויכול לעלות משם, ומת, פטור, שיסה בו את הכלב, שיסה בו את הנחש - פטור, השיך בו את הנחש (שאחז הנחש בידו והוליכו והגיע שיני הנחש לגוף של חברו) ר"י מחייב וחכמים פוטרים" וממשיכה המשנה לתאר עוד מספר מקרים של אדם שהרג חבירו, כשנתכוון להכותו על מותניו במכה שאינה ממיתה ופגע בליבו והיה באותה מכה כדי להמיתו על ליבו ומת - פטור וכן הלאה עוד מקרים שהורג חבירו פטור בהם. שאלתי היא - הכיצד? איך ייתכן שאדם שפוגע בחברו והורג אותו פטור? במיוחד המקרה של שיסה בו את הכלב ובנחש והשיך בו את הנחש?
תשובה: מי שפטור מעונש של מיתה בבית דין מפני שלא רצח בידיו אלא גרם למוות בכוונה או ברשלנות יענש בידי שמים. ויש להניח שגם בית הדין ימצא לנכון להטיל עליו עונש אך זה נתון לבית הדין לשקול לפי צורך השעה ולפי הנסיבות של המקרה איזה עונש ראוי לו.
שאלה: ערב גיבוש בבין המצרים: מקום העבודה מארגן "ערב-גיבוש" לעובדים בתאריך כ"ו בתמוז שכולל סעודה ומוזיקה. אבקש את הרב לפסוק האם מותר להשתתף באירוע כזה?
תשובה: בתקופה זו האיסור חל רק נישואין ועל ריקודים או מוזיקת ריקודים. מסיבה שקטה - מותרת.
שאלה: מה רע בפילוסופיה?: מדוע אסור ללמוד בספרי הפילוסופיה?
תשובה: אחר שאדם למד את כל התורה וחזק באמונתו ובתורתו יכול הוא ללמוד גם ספרי פלוסופיה אם זה דרוש לו לדעת מה להשיב לאפיקורס או להבנת חכמת התורה.
שאלה: לברך ברשות רב שנפטר?: ראיתי שחסידי ברסלב בזימון שלפני ברכת המזון אומרים גם "ברשות רבינו הקדוש" האם אין בזה משום שיתוף ח"ו.
תשובה: שיתוף יש רק כשעובדים לקב"ה ולעוד גורם, אבל כשאומרים ברשות רבינו הקדוש, אני מבין שהכוונה היא שאותו חסיד חש שאף שרבו נסתלק מן העולם כאילו הוא קיים, הגם שזו הנהגה יוצאת דופן, עכ"פ איננה שיתוף ח"ו. הרב חיים כץ.
שאלה: תענית וקו התאריך: אדם יוצא מארה"ב בשעה 24:00 ויגיע לארץ בשעה 17:00 וזה באמצע הצום. מתי יתחיל לצום, לפי זמן התחלת הצום בארה"ב או בישראל?
תשובה: הצום מסתיים עם השקיעה בארץ ישראל. במקרה הפוך עיין באהלה של תורה ח"ב סי' עה.
שאלה: הרחבת המשפחה?: לפני כמספר חודשים פרסמת בעיתון בשבע מספר כתבות המדגישות את חשיבות הרחבת המשפחה מול צרכים אחרים. יחד עם תחושת ההסכמה התלוותה גם צביטה בלב. למה? כי כל חיי אני חולמת למשפחה גדולה. לי יש 3 אחים ולבעלי 2, ותמיד רציתי יותר, אני מתפללת שהקב"ה ייתן לנו את האפשרות לכמה שיותר ילדים, לגדל אותם בבריאות ובנחת. אנחנו נשואים כ-5 שנים ויש לנו שני ילדים ב"ה. אומנם במצוות פרו ורבו כבר זוכינו אבל אנחנו כל כך מפחדים להמשיך הלאה וזאת בשל המצב הכלכלי. אין לנו בית, להורים אין כסף לתת לנו, (הם עוזרים לנו ככל יכולתם במעט צרכים בסיסיים) ואנו חיים ממש בדחק, בקושי גומרים את החודש. לפעמים אני לא מעכלת לאיזה מצב הגענו. לפעמים אנחנו חושבים מתי יגיע הילד הבא, כאשר אני מאוד רוצה אבל יודעת שיהיה מאוד קשה. קשה לי להאמין איזו תשובה תתן לי. אני רוצה רק להדגיש כי אנחנו חדורי אמונה אבל בי לפעמים כבר מכרסמת התחושה שאני לבד והתפילות לא נענות. אולי זה מבחן אבל במחיר של הפסקת הילודה חס וחלילה?! אנו גרים בישוב ברוך ילדים ואני פשוט מקנאה במשפחות שיש להם 8 ילדים, בית וצרכים בסיסיים. אינני רוצה עושר, אני רוצה משפחה!
תשובה: שאלה קשה שאלת, ואין לי תשובה אחידה עליה. לעיתים המצב כל כך חמור, שאפשר להסתפק בקיום המצווה מהתורה. אמנם בדרך כלל אפשר למצוא פתרון לבעיית הפרנסה. לעיתים הפתרון לעבור למקום שבו תוכלו להתפרנס יותר בכבוד, או ששם עלות המחייה זולה יותר.לעיתים הסיבה לבעייה היא קניית בית יקר מידי, וכך כל החיים טרודים בתשלומי משכנתא גבוהה, והחיים עוברים והעיקר, בניית המשפחה, נשכח. כדאי שתייעצו על כך עם חברים טובים וחכמים, ובעזרת ה' תזכי להגשים את כל משאלות ליבך לטובה ובשמחה.
שאלה: חיתוך נייר טואלט בשבת: האם מותר לחתוך נייר טואלט בשבת? מה הדין לגבי קריעה של שקיות אוכל וכד? האם מותר לפתוח שקית לפי סימן הקווקוו (כמו שקית טישיו)?
תשובה: צריך לחלק כאן בין שני דברים. הראשון: קריעת שקית כדי להשתמש בדברים שבתוך השקית ואח"כ זורקים את השקית- מותר. השני: קריעת נייר כדי להשתמש בנייר הקרוע, כגון נייר טואלט, מפת ניילון וכדומה. קריעה זו נקראת "מתקן מנא"- תיקון כלי לשימוש בשבת, ולכן אסור. אך משום כבוד הבריות (כדי שאדם לא יישאר מטונף בשירותים) ח התירו להשתמש אפילו בנייר שהוא "מוקצה" (כגון נייר כתיבה ריק, שהוא מוקצה בשבת), בתנאי שהוא חתוך ולהשתמש בו בתור נייר טואלט.
שאלה: הקב"ה יורד מארץ ישראל?: איך זה שהקדוש ברוך הוא אוסר על יציאה מארץ ישראל ע"י חכמים והוא מוציא אותנו לגלות? הייתי מצפה לראות שאם זה אסור אז שלא יכריח אותנו לצאת מהארץ. מה גם שכתוב ששכינה גלתה איתנו.
תשובה: לשבת בארץ ישראל זו מצוה וגם זכות והיציאה מארץ ישראל היא אסורה והיא וגם עונש. ארץ ישראל היא קדושה ואינה יכולה לסבול את החטאים שמטמאים אותה. על כן מפני חטאינו גלינו מארצינו נענשנו וגם הפסדנו את מצות ישוב ארץ ישראל. אכן אסור לנו לחטוא לא רק בגלל עצם החטא אלא גם בגלל שהחטא גורם לצרות שמבטלות מאתנו מצות וכאשר ישראל חוטאים הם גם גורמים צער לשכינה כי אין כבוד ד' ית' מתגלה בעולם. לנו אסור לעזוב את הארץ ולהתרחק מהקב"ה אך להקב"ה מותר לגרש אותנו מביתו כאשר אנו לא עושים את רצונו.
שאלה: כיסוי ראש בבית הורי אשה נשואה: הרב השיב שמותר לאישה לגלות את שיערה בביתה ולבני הבית אין איסור בראייתה. אם הבנתי נכון, הרב התיר לאשה נשואה להסתובב בבית הוריה ללא כיסוי ראש. האם כך הוא? מה מקור הדברים?
תשובה: בביתה מדובר ולא בבית הוריה. המקור לכך הוא ב"ח באה"ע סי' קט"ו. האם בביתה מותר גם לאביה לראותה?
שאלה: הריגת כלב רוצח בהלכה: מהו הדין שבתורה על מקרה מצמרר כמו זה שקרה כשכלב האמסטף המשפחתי אכל את ילדת המשפחה? האם זאת אותה הדוגמא כמו "שור שנגח"? מהו הדין לבעלים - ההורים?
תשובה: מבואר במשנה סנהדרין א, ה: דינו של שור שהרג את הנפש מיתה. ודנים אותו בבית דין של עשרים ושלושה. וכן דין זאב, אריה, דב, נמר וברדלס. ואמנם לדעת רבי אליעזר כל הקודם להורגן זכה. אבל רבי עקיבא אומר: שדינם בעשרים ושלושה. וכך הלכה. אבל אם זו חיה שאילפו אותה להרוג, כמו שור האצטדין, והרג, אין בו אשם, ואין להמיתו על כך (ב"ק לט, א, רמב"ם נזקי ממון ו, ה). אלא שאם יש מהם חשש סכנה - צריך להורגם. לפיכך, הרואה אריה או זאב או נמר מסתובב במקומות ישוב, צריך להורגם כדי שלא יפגעו באנשים. ואדם שמגדל בביתו חיה טורפת או נחש, אם הם שמורים היטב באופן שאינם עלולים להזיק, אין לפגוע בהם. אבל אם בעל הבית מתרשל בשמירתם ונשקפת מהם סכנה, אזי חובה עליו להורגם. ואם בעל הבית אינו הורגם, יכול כל אדם להורגם, כדי להציל את עצמו ואת הציבור כולו מסכנתם (תוס' ב"ק טז, ב, ד"ה רבי, ע"פ פירוש ר"ת  שו"ת רדב"ז ח"ה י"ד  שו"ת הרמ"א קיג, ג). ואם נראה שרבים מבעלי הכלבים המסוכנים אינם שומרים עליהם כראוי, אפשר לעשות תקנה. לכתחילה מוטב שהתקנה תחייבם לשומרם היטב, וכל חריגה קטנה תגרור אחריה קנס כבד. אך אם הרשויות מוצאות כי תקנה זו לא תאכף כראוי והסכנה תישאר - צריך לקבוע בחוק שלא לגדל כלבים מסוכנים אלה.
שאלה: דיבורי חול בבית כנסת: בזמן הקרוב אני אלך לשבוע ישיבה. אני מפחד שכשאני אהיה שם יהיו לי בעיות עם קיום ההלכה האוסרת לדבר דיבורי חול בבית הכנסת. שהרי מן הסתם אנשים ידברו איתי שם גם דיבורים שאינם של קודש, ולא אוכל לשוחח איתם כי אסור לדבר דיבורי חול בבית הכנסת. אם לדוגמא איזה בן ישיבה בשיעור ח יתחיל לשוחח איתי ואז לא אענה לו ואומר שאסור לדבר דיבורי חול בבית הכנסת, זה לא יהיה מצב נעים במיוחד. וגם ככה יהיה לי יותר קשה לדעת דברים על הישיבה. מה אני אמור לעשות במצב כזה? למה הדור שלנו לא מקפיד יותר על קיום ההלכה הזאת (אני מקוה שאני טועה ואנשים כן מקפידים)?
תשובה: איני מבין, האם החשש לשיחה בטלה קיים יותר בישיבה מאשר בביכנ"ס רגיל?! בכל מקום קדוש יש להימנע משיחה בטלה. ובמקרה שאדם שאינו יודע הלכה פונה אליך תענה לו תשובות קצרצרות לאקוניות בלבד ואל תרבה אתו שיחה. בבית מדרש אומנם (בשונה מבית כנסת) גם כן אסור לדבר שיחה בטלה אך ללומדים הקבועים שם יש התר לדבר דברים הכרחיים (לא באמצע הלימוד) כשם שמותר להם לאכול ולשתות שם.
שאלה: בחורים אצל רופאת שניים: לפני כמה חודשים שאלתי רב מכובד בעירי האם מותר לבחורים ללכת לרופאת שניים והוא אמר לי שאסור ועוד במיוחד שרופאת שניים מתקרבת יותר את המטופל בטיפול. לאחר מכן הלכתי לרופא אחר אבל המחיר שהוא לקח היה גבוה מאד. האם מותר לי באופן כזה לחזור לרופאת השניים? באילו תנאים הדבר יהיה מותר?
תשובה: השאלה העקרונית היא: האם מותר לגבר ללכת אל רופאה שהיא אישה  וכן להפך - האם מותר לאישה ללכת לרופא. ח מגדירים רופא ה כבעלי מלאכה וכאשר הם מרפאים הם מתעסקים באומנותם ואין איסור בשל היותם מהמין השני. לכן לכתחילה עדיף אומנם שגבר יילך לרופא ואישה תלך לרופאה, אך במקרה שיש הפסד ממון (או הפסד אחר) מותר לגבר ללכת לרופאה, ולאישה ללכת אל רופא.
שאלה: דגל שוויץ עם צלב: האם ניתן להדפיס על חולצה של מחנה בני עקיבא באירופה את דגל שוויץ שיש בו, כידוע, צלב? על הדגל יודפסו דגליהם של כל המדינות המשתתפות במחנה.
תשובה: אפשר להדפיס את החולצות אך צריך להקפיד (לפני שלובשים) לטשטש את הצלב (עם טוש או כל דבר אחר), שלא יזהו שזה צלב.
שאלה: ליפוף חוט ברזל בשבת: יש לי דירת דופלקס, עם שער אקורדיון נמוך שמפריד בין שתי הקומות בכדי למנוע מילדים לעלות במדרגות. השער מורכב משני חלקים שנצמדים זה לזה. האם יהיה מותר לי לסובב בשבת חוט ברזל מסביב לשני קצוות השערים בכדי לחבר אותם מבלי לבצע פעולה של קשירה ועל מנת להתירו באותו יום?
תשובה: קשר שאסרה תורה הינו קשר של קיימא, לכן אם אתה עושה את הליפוף על מנת להתירו באותו היום, אין זה נחשב כקשר של קיימא והוא מותר בשבת.
שאלה: בנות אומרות תחנון?: עכשיו החופש הגדול ואני מנסה להקפיד ללכת כל יום לתפילה במניין שליד ביתי. מספר בנות אמרו לי שלא נוהגים שבנות יאמרו תחנון, אך מצד שני יש הטוענות שזה חלק מהתפילה אז צריך. שאלתי את אבי אך הוא לא ידע לענות לי. אשמח לקבל תשובה.
תשובה: מכיוון שפוסקים שתפילת התחנון הינה רשות ולא חובה, את אינך חייבת בתחנון, אך מותר לך להשתתף עם הציבור ולהתפלל עימו אף את התחנון. תרשי לי לחזק את ידייך בעניין התפילה בחופש הגדול, יישר כוחך, ואני מברך אותך שתמשיכי להקפיד במנהג יפה זה.
שאלה: קניה בשלושת השבועות: האם מותר לקנות בגדים (או כל דבר אחר נצרך) בתקופה של שלושת השבועות, לא על מנת לחדש אלא על מנת לנצל מבצעים והנחות (שיקול כלכלי)?
תשובה: מותר לקנות דברים חדשים לפני ראש חודש אב, ואפילו דברים שמברכים עליהם שהחיינו, אבל אסור לחדש אותם (ללבוש אותם פעם ראשונה ולברך שהחיינו) בשלושת השבועות, אבל אפשר לחדש אותם בשבתות (של שלושת השבועות). בכל אופן החל מראש חודש אב אסור לקנות דבר חדש. מה ההלכה לגבי קנייה חדשה בספירת העומר?
שאלה: למה השם בחר בנו מכל העמים?: אני לא מבין מדוע אנחנו העם הנבחר? מה כבר עשינו שמגיע לנו להיות העם הנבחר? אנחנו רק חוטאים ומחללים את מצוות השם. מדוע אנחנו עושים הרע בעיני השם אבל הוא ממשיך לאהוב אותנו? את הנקודה הזאת אני לא מבין. אני יודע שאם כל עם ישראל יחזור בתשובה אז המשיח יבוא, אני גם בטוח שהמשיח יבוא, אבל אני לא בטוח שנחזור בתשובה. צריך להיות איזה נס שיקרה משהו כזה.
תשובה: הבחירה שהקב"ה בחר בישראל היא למעלה מהגיון אנושי היא בגלל שהיינו טובים אלא כך הוא רוצה מסיבות שלמעלה משכלינו. אין זה נכון שאנחנו רק חוטאים להפך אנחנו העם היחיד שנאמן לד' ולתורתו שנתן לנו וכל הדורות אף פעם לא עזבנו את דרך ד' למעלה משלושת אלפים שנה עם ישראל מעביר את התורה מדור לדור. אמנם יש דורות ששומרים יותר על התורה ויש דורות ששמרו פחות אך תמיד עם ישראל כעם שמר על התורה בגלל שעם ישראל הוא צדיק בצדיקים מדקדקים כחוט השערה לכן עם ישראל סובל יותר. אמנם יש אנשים שאינם שומרים תורה יש הרבה אנשים כאלה אבל עם ישראל ככלל הוא עם התורה והמצוות. כל הזמן יש תהליך של תשובה בישראל ואנו כל הזמן מתקדמים לקראת הגאולה השלימה ולקראת התשובה השלמה והיא בו תבוא בודאי. או שמשיח הוא שישיב את העם בתשובה או שהתשובה תיהיה מקודם ואחר כך יבוא משיח שתי האפשרויות יכולות להיות.